## El Consell col·labora amb l’Ajuntament d’Elx en el desenrotllament de l’activitat formativa de la seua Escola Municipal d’Hostaleria

*** Turisme Comunitat Valenciana destina prop de 16.000 euros en 2024 per a impulsar 30 cursos dirigits al sector turístic d’Elx
* La finalitat és millorar la qualificació professional dels recursos humans del sector turístic il·licità**

El Consell ha autoritzat la subscripció del conveni de col·laboració entre Turisme Comunitat Valenciana i l’Ajuntament d’Elx per al desenrotllament de l’activitat formativa de la Xarxa de Centres de Turisme en el CdT d’Elx / Escola Municipal d’Hostaleria en 2024.

A través d’este conveni, Turisme Comunitat Valenciana i l’Ajuntament d’Elx es comprometen a prestar-se col·laboració per al desenrotllament de la programació de cursos de formació en matèria turística en el centre citat, amb la finalitat de millorar la qualificació professional dels recursos humans del sector turístic il·licità.

En concret, Turisme Comunitat Valenciana destina un total de 16.000 euros per a formació presencial i a distància, que permet desplegar les accions formatives programades, que suposen un total de 2.254 hores formatives, estructurades en 30 cursos dirigits tant a treballadors i treballadores en actiu del sector com a persones en situació de desocupació.

Els cursos es duen a terme en la seu del Centre de Turisme d’Elx/Escola Municipal d’Hostaleria i, per a fer-ho, l’Ajuntament d’Elx posa a la seua disposició les instal·lacions necessàries, com ara una aula-taller, un obrador de cuina i una barra amb tota la maquinària i els utensilis, i una aula de gestió amb un aforament d’un màxim de 120 persones; així com despatx per al professorat i sala de reunions.

Fecha: 24/09/2024